**Obiteljska medijacija**

Ako bračni drugovi u postupku obveznog savjetovanja nisu postigli plan o zajedničkoj roditeljskoj skrbi, obvezni su sudjelovati i na prvom susretu obiteljske medijacije, osim u slučajevima tvrdnje o postojanju obiteljskog nasilja.

Obiteljska medijacija je postupak u kojem stranke nastoje sporazumno riješiti spor iz obiteljskih odnosa uz pomoć medijatora (čl. 331. st. 1. ObZ).

Obiteljsku medijaciju provode posebno educirani obiteljski medijatori uvršteni u registar medijatora, a provodi se sa svrhom postizanja Plana o zajedničkoj roditeljskoj skrbi i drugih sporazuma u svezi djeteta. Uz ostvarenje te svrhe, roditelji se mogu sporazumjeti i o drugim imovinskim i neimovinskim pitanjima. Plan o zajedničkoj roditeljskoj skrbi ili drugi sporazum postignut u postupku obiteljske medijacije stječe svojstvo ovršne isprave, ako ga sud u izvanparničnom postupku odobri po zahtjevu stranaka.

Medijator je treća osoba koja u sukobu ne zauzima strane i ne nudi svoja rješenja, već omogućuje uvjete da sukobljene strane pronađu rješenje.

Medijator posebnu pozornost treba posvetiti dobrobiti i najboljem interesu djeteta te poticati roditelje da se usmjere na potrebe djeteta te podsjećati roditelje na to da su upravo oni prvi pozvani štititi djetetovu dobrobit.

**Obiteljska medijacija pokreće se na zahtjev stranke koji se podnosi obiteljskom medijatoru u pisanom obliku.**

 **Načini podnošenja (na jedan od načina):**

* **osobno na adresi Franje Čandeka 23 b**
* **slanje zahtjeva poštom na navedenu adresu**
* **e mailom (****css-rijeka-oc@socskrb.hr****)**
* **faxom 051 311 107**